Fattigmann

Fattigmann, også kjent som fattigmannsbakkels, er et av de tradisjonelle syv slagene til jul. Kaken består av egg, sukker, fløte, hvetemel, kardemomme og konjakk. Ingrediensene bakes til en elastisk deig, som kjevles, kuttes og brettes, og til slutt frityrstekes. Det norske navnet «fattigmann» viser til at ingrediensene var så dyre at bakeren stod fattig tilbake etter å ha fullført baksten.

Fattigmann stammer antakelig fra Italia, hvor det er ganske vanlig å koke kaker i olje eller smult. Enkelte steder i Italia heter tilsvarende kake «cenci fritti», som betyr frityrkokte filler.

Norske immigranter tok med seg tradisjonen til USA på 1800-tallet og begynnelsen av 1900-tallet, hvor kaken nå er kjent som «futimonbuckles».

Fattigmann er også en tradisjonsrik julebakst i Sverige, Danmark (klejner) og på Island (kleinur).

Referanser

Eksterne lenker 
 
 
 Oppskrift på fattigmann – mineoppskrifter.no

Julekaker
Jul i Norge
Frityrstekt mat